**Likumprojekta "****Grozījums Mediācijas likumā" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Lai nodrošinātu personām valsts atbalstu Tieslietu ministrijas un Sertificētu mediatoru padomes īstenotā projekta "Mediācija ģimenes strīdos" ietvaros arī turpmākajos gados un atvieglotu Tieslietu ministrijai tā īstenošanai nepieciešamā finansējuma piesaisti, Mediācijas likumā veicams grozījums, tajā nostiprinot Tieslietu ministrijai funkciju pieejamo vai šim mērķim piešķirto resursu ietvaros īsteno atbilstīgus pasākumus, lai veicinātu ģimenes strīdu risināšanu, izmantojot mediāciju.Likumprojekta spēkā stāšanās nosakāma ar 2020. gada 1. janvāri. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts sagatavots pēc Tieslietu ministrijas iniciatīvas, pamatojoties uz Ministru kabineta 2019. gada 20. marta rīkojuma Nr. 116 "Par likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" sagatavošanas grafiku" pielikuma 12. punktā doto uzdevumu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Mediācija ir mūsdienīga alternatīvā strīdu risināšanas metode, kam nenoliedzami ir iespēja un pieaugošs potenciāls atslogot arī tiesas darbu. Un arī Latvijā tā pakāpeniski kļūst plašāk izmantota. Mediācijas process ļauj strīda pusēm izprast savas patiesās vajadzības un intereses, kā rezultātā ir iespējams sasniegt rezultātu, kurā abas puses ir guvušas savu interešu un vajadzību apmierinājumu.Pašreizējā stadijā, kad mediācijas institūts valstī ir salīdzinoši jauns (Mediācijas likums stājās spēkā 2014. gadā), tā popularizēšanai un turpmākai attīstībai, personu uztveres maiņai par strīdus risināšanas iespējām ir ļoti svarīga informācija gan fiziskām personām, uzņēmējiem, valsts institūcijām par iespēju izmantot šādu tiesisko instrumentu, kā arī pakalpojumu pieejamības veicināšana.Lai sekmētu mūsdienīgu ārpus tiesas strīda risināšanas izmantošanas metodi un veicinātu pušu konflikta atrisināšanu vienošanās procesā, kas pakārtoti mazinātu arī tiesu noslodzi, Tieslietu ministrija sadarbībā ar Sertificētu mediatoru padomi īsteno divus projektus "Bezmaksas mediatoru konsultācijas tiesās" un "Mediācija ģimenes strīdos", kā arī atbalsta Mediācijas dienu rīkošanu.Sertificētu mediatoru bezmaksas konsultācijas jau no 2016. gada ir pieejamas vairākās tiesās (ikvienam, kas bija nonācis līdz civiltiesiska strīda risināšanai tiesā, ir iespēja saņemt sertificēta mediatora bezmaksas konsultāciju (līdz vienai stundai)). Konsultācijas pašreiz pieejamas vairākās tiesās Rīgā un visā Latvijā. Projekts turpinās Latgales priekšpilsētas tiesā, Rīgas rajona tiesā, Vidzemes priekšpilsētas tiesā, Rīgas apgabaltiesā, Rīgas rajona tiesā Jūrmalā un Siguldā, Zemgales rajona tiesā Jelgavā, kā arī Aizkrauklē. Ņemot vērā projekta veiksmīgo norisi un tā pievienoto lietderību sabiedrības interesēm, no šī gada 16. janvāra mediatoru pakalpojumu pieejamība nodrošināta arī Pārdaugavas tiesā, kā arī no šī gada 1. februāra projekts tika uzsākts Kurzemes apgabaltiesā (apkalpojot arī Liepājas tiesu).Saskaņā ar likumu "Par valsts budžetu 2017. gadam" Tieslietu ministrijas budžeta apakšprogrammā 09.05.00 "Dotācijas reliģiskajām organizācijām, biedrībām un nodibinājumiem" 2017. gadā tika piešķirti valsts budžeta līdzekļi 45 000 *euro* apmērā, lai saskaņā ar sadarbības platformas "Demogrāfisko lietu centrs" priekšlikumiem veiktu preventīvas aktivitātes ģimeņu stabilitātes stiprināšanai un laulību šķiršanas skaita samazināšanai.Tādējādi, noslēdzot līgumu ar Sertificētu mediatoru padomi par dotācijas piešķiršanu, no 2017. gada janvāra tika uzsākts īstenot projektu, kas deva iespēju paplašināt mediācijas pieejamību, liekot īpašu uzsvaru uz ģimenes strīdu, kas skar bērna intereses, risināšanu, akcentējot ģimenes stiprināšanas nepieciešamību un nozīmību, bērna labklājības nodrošināšanas būtiskumu.Ģimenes mediācijas projektā 2017. gada ietvaros līdz gada beigām mediācijas pakalpojums kopā tika sniegts 291 ģimenei (uzsākto mediācijas procesu skaits).No uzsāktajiem mediācijas procesiem līdz gada beigām bija noslēgušies 249.Divās trešdaļāsgadījumu mediācijas process noslēdzies ar pilnīgu vai daļēju vienošanos (121 gadījumā no 249 process noslēdzies ar pušu pilnīgu vienošanos vai izlīgumu, bet 43 gadījumos – ar daļēju vienošanos), kas nozīmē, ka strīda risināšanai vairs nebija nepieciešama tiesas iesaiste, kā arī to, ka strīds atrisināts bērna interesēm vislabvēlīgākajā viedā, vienlaikus nodrošinot, ka strīda puses turpmāk spēj komunicēt vismaz lietišķas saziņas līmenī, samazinot jaunu konfliktu rašanās iespēju nākotnē. Bez vienošanās mediācijas process izbeigts 85 gadījumos. Vienlaikus, arī noslēdzoties bez vienošanās, mediācijas process nenoliedzami sniedz pievienoto vērtību tālāko savstarpējo tiesisko attiecību risināšanā un pozitīvu ietekmi bērna interešu nodrošināšanai.Lielākā daļa līgumu noslēgta Rīgā, bet iespēju, projekta ietvaros saņemt mediācijas pakalpojumu, izmantojušas ģimenes arī citviet Latvijā, piemēram, Liepājā, Aizkrauklē, Jelgavā, Kuldīgā, Dobelē, Grobiņā, Ikšķilē, Jūrmalā, Valmierā, Ventspilī. Saskaņā ar likumu "Par valsts budžetu 2018. gadam" Tieslietu ministrijai mediācijas pakalpojumu ģimenes strīdos nodrošināšanai finansējums netika piešķirts. Ņemot vērā pieaugošo interesi, ko sekmējuši 2017. gada projekta sasniegtie rezultāti, 2018. gada sākumā tika rasta iespēja turpināt īstenot projektu "Mediācija ģimenes strīdos", Tieslietu ministrijas resora ietvaros pārdalot 12 000 *euro*, kas tika novirzīti projekta īstenošanai 2018. gada pirmajos 4 mēnešos. Savukārt, lai kaut vai minimālā apmērā turpinātu nodrošināt mediācijas pakalpojumu ģimenes strīdos līdz 2018. gada beigām, ar Ministru kabineta 2018. gada 29. maija rīkojumu Nr. 231 Finanšu ministrijai tika uzdots no valsts budžeta programmas 02.00.00. "Līdzekļi neparedzētiem gadījumiem" piešķirt Tieslietu ministrijai finansējumu 33 000 *euro* apmērā pārskaitīšanai Sertificētu mediatoru padomei, lai 2018. gadā nodrošinātu mediācijas pieejamību ģimenes strīdu risināšanai un tādējādi stiprinātu Latvijas ģimeņu un bērnu interešu aizsardzību.Uz mediācijas pakalpojuma izmantošanas veicināšanas nepieciešamību projektā "*Justīcija attīstībai*" notiekošā Latvijas tieslietu sistēmas novērtējuma komerctiesību jomā ietvaros norādījusi arī Ekonomiskās sadarbības un attīstības organizācija."Komisijas ziņojumā Eiropas Parlamentam, Padomei un Eiropas Ekonomikas un Sociālo Lietu Komitejai par Eiropas Parlamenta un Padomes Direktīvas 2008/52/EK par konkrētiem mediācijas aspektiem civillietās un komerclietās piemērošanu" (COM(2016) 542 *final*)[[1]](#footnote-1) norādīts, ka dalībvalstīm gadījumos, kad tas ir vajadzīgi un piemēroti, būtu jāpieliek lielākas pūles, lai ar dažādiem līdzekļiem un mehānismiem popularizētu mediāciju un mudinātu to izmantot.Ģimenes mediācijas projekts ir īpaši svarīgs, lai ar to palīdzētu saglabāt ģimeni, ģimenes pamatvērtības un nodrošinātu bērna intereses. Projekts ļauj risināt domstarpības veidā, kas saglabā cieņpilnas attiecības starp vecākiem, un nodrošināt turpmāku vecāku, kā arī aizbildņu, vai personu, kuru faktiskajā aprūpē un uzraudzībā atrodas bērns, spēju kopīgi konstruktīvi risināt jautājumus, kas saistīti ar bērna ikdienas aprūpi, audzināšanu un izglītošanu.Lai nodrošinātu mediācijas pieejamību ar projekta nosacījumiem arī turpmākajos gados un atvieglotu Tieslietu ministrijai tā īstenošanai nepieciešamā finansējuma piesaisti, Mediācijas likumā veicams grozījums, tajā nostiprinot Tieslietu ministrijai funkciju ministrijas ikgadējā valsts budžeta finansējuma ietvaros, ko iespējams novirzīt mediācijas pakalpojumu sniegšanai vai kas piešķirti šā mērķa īstenošanai, sadarbībā ar Sertificētu mediatoru padomi īsteno atbilstīgus pasākumus, lai veicinātu tādu ārpustiesas, kā arī tiesvedības procesā esošu domstarpību, kurās iesaistīts bērns, risināšanu, izmantojot mediāciju.Likumprojekta spēkā stāšanās nosakāma ar 2020. gada 1. janvāri. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojektā iekļautais grozījums saskaņots ar Sertificētu mediatoru padomi. Padome atbalsta projektu. |
| 4. | Cita informācija | Likumprojekta virzība ir steidzama, jo to ir nepieciešams izstrādāt un iesniegt Ministru kabinetā saskaņā ar likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" sagatavošanas grafiku, kas nodrošinātu tiesisko pamatu Tieslietu ministrijai jau no 2020. gada, mediācijas pakalpojumu sniegšanai piešķirtā finansējuma ietvaros, sadarbībā ar Sertificētu mediatoru padomi īstenot atbilstīgus pasākumus, lai veicinātu tādu ārpustiesas, kā arī tiesvedības procesā esošu domstarpību, kurās iesaistīts bērns, risināšanu, izmantojot mediāciju, tādējādi sekmīgi atsākot projekta "Mediācija ģimenes strīdos" īstenošanu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts netieši attiecas uz fiziskām personām, kuras nākotnē varētu saņemt valsts atbalstu mediācijas pakalpojuma izmantošanai ģimenes strīdu risināšanā. Personu skaitlisko apmēru nav iespējams noteikt, tas atkarīgs no faktiskā finansējuma apmēra, kuru nākotnē Tieslietu ministrijai būs iespējams novirzīt mediācijas pakalpojumu sniegšanai vai kas tiks piešķirti, lai sadarbībā ar Sertificētu mediatoru padomi turpinātu īstenot projektu "Mediācija ģimenes strīdos", kā arī valsts atbalsta saņemšanas nosacījumiem minētā projekta ietvaros.  |
| 2. | Tiesiskā regulējuma ietekme uz tautsaimniecību un administratīvo slogu | Likumprojektā ietverto grozījumu ietekme uz tautsaimniecību un administratīvo slogu vērtējama kā pozitīva. Mediācijas popularizēšana ne tikai sekmē sabiedrības attieksmes maiņu domstarpību risināšanā, bet arī atslogo tiesas. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019. | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 200 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | izmaiņas, salīdzinot ar vidēja termiņa budžeta ietvaru 2021 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 | 0  |  0 |  0 |  0 |  0 |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |  0 |  0 |  0 |  60 000 |  0 |  60 000 |  60 000 |
| 2.1. valsts pamatbudžets |  0 |  0 |  0 | 60 000 |  0 | 60 000 | 60 000 |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |  0 |  0 |  0 |  -60 000 |  0 |  -60 000 |  -60 000 |
| 3.1. valsts pamatbudžets |  0 |  0 |  0 | -60 000 |  0 | -60 000 | -60 000 |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  0 |
| 5. Precizēta finansiālā ietekme | X | 0 | X |  -60 000 | X |  -60 000 |  -60 000 |
| 5.1. valsts pamatbudžets | 0 | -60 000 | -60 000 | -60 000 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai turpinātu mediācijas pilotprojektu ģimeņu stabilitātes stiprināšanai un šķirto laulību skaita mazināšanai Tieslietu ministrijas valsts budžeta apakšprogrammā 09.05.00 "Dotācijas reliģiskajām organizācijām, biedrībām un nodibinājumiem" papildus nepieciešams finansējums **2020.gadā un turpmākos gados 60 000 *euro*** apmērā**.**Pasākuma ietvaros paredzēts ik gadu nodrošināt 400 mediācijas pakalpojumus 5 sesiju garumā (5 sesijas x 30 *euro* x 400 līgumi = 60 000 *euro)*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Likumprojekts šo jomu neskar. |
| 8. Cita informācija | Saskaņā ar 2019.gada 17. septembra Ministru kabineta sēdē nolemto prioritārajam pasākumam "Mediācija ģimeņu stabilitātes stiprināšanai un šķirto laulību skaita samazināšanai" piešķirts papildu finansējums 60 000 *euro* apmērā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekta virzība ir steidzama, jo to ir nepieciešams izstrādāt un iesniegt Ministru kabinetā saskaņā ar likumprojekta "Par vidēja termiņa budžeta ietvaru 2020., 2021. un 2022. gadam" un likumprojekta "Par valsts budžetu 2020. gadam" sagatavošanas grafiku. Tāpēc sabiedrības līdzdalību un komunikācijas aktivitātes nebija iespējams nodrošināt. |
| 2. | Sabiedrības līdzdalība projekta izstrādē | Likumprojekts ir saskaņots ar Sertificētu mediatoru padomi, kas ir sertificētu mediatoru kopsapulces pārstāvības institūcija saskaņā Mediācijas likumu.  |
| 3. | Sabiedrības līdzdalības rezultāti | Sertificētu mediatoru padome atbalsta likumprojektu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tieslietu ministrija, Sertificētu mediatoru padome. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar.Jaunu institūciju izveide vai esošu institūciju likvidācija vai reorganizācija nav nepieciešama. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

Timpare 67036829

evija.timpare@tm.gov.lv

1. Pieejams: ec.europa.eu/justice/civil/files/act\_part1\_adopted\_en.pdf [↑](#footnote-ref-1)